கேள்வி: அடிப்படை அளவுகள் பற்றி தகவல் சொல்.
பதில்: அளவீட்டியலின் அடிப்படை அளவு  (''Base unit of measurement'') என்பது அடிப்படை அலகு எனப் பொருள்படும் base unit அல்லது fundamental unit என்றும் அழைக்கப்படுகிறது. அளவீட்டு அலகு என்பது அடிப்படை அளவுக்காக ஏற்றுக்கொள்ளப்பட்டுள்ள அலகுகள் ஆகும்.வேறு எந்த இயற்பியல் அளவுகளாலும் குறிப்பிட இயலாத அளவுகளைக் குறிப்பிட அடிப்படை அளவுகள் வழக்கமாகப் பயன்படுத்தப்படுகின்றன.SI அடிப்படை அளவுகள் அல்லது பன்னாட்டு அலகுகள் அமைப்பு, மீட்டர், கிலோகிராம், வினாடி, ஆம்பியர், கெல்வின், மோல் மற்றும் கேண்டெலா ஆகிய அடிப்படை அளவுகளைக் கொண்டுள்ளது. ஒரு அலகுப் பன்மை (அல்லது ஒரு அலகின் பன்மை) என்பது கொடுக்கப்பட்ட அலகின் முழு எண் மடங்கு ஆகும் ; அதே போல ஒரு அலகுத் துணைப்பெருக்கம் (அல்லது ஒரு அலகின் துணைப் பெருக்கம்) என்பது கொடுக்கப்பட்ட அலகின் துணைப் பெருக்கம் அல்லது அந்த அலகின் ஒரு அலகு பின்ன மதிப்பு ஆகும். அலகு முன்னொட்டுகள் என்பது பொதுவாக அடி-10 அல்லது அடி-2 இன் அடுக்கு மடங்குகள் மற்றும் அலகுகளின் துணைப் பெருக்கல்கள் ஆகும். ஒரு அடிப்படை அளவு என்பது வெளிப்படையாக முடிவுசெய்யப்பட ஒன்றாக அமைந்துள்ளது ., அதே வேளையில் ஒரு வழி அலகு என்பது ஒரு வழி அளவுக்கான சில அடிப்படை அலகுகளின் இணைவு ஆகும். இதற்காகவே சிறப்பாகப் பெயரிடப்பட்டுள்ள பல்வேறு SI வழி அலகுகள் பயன்பாட்டில் உள்ளன. ஒரு ஒத்திசைவான வழி அலகு எந்த மாற்றுக் காரணிகளையும் உள்ளடக்கியதாக இருப்பதில்லை .